Nutrició i dietètica – Podologia Barcelona – Consultori Podològic Caballé Fuguet\nEl nutricionista es centra en la pèrdua ponderal de pes, si cal, i en l’educació alimentària del pacient evitant així, possibles alteracions per la salut que comporten les dietes express i altres que no resulten equilibrades ni saludables A més és un aliat en alteracions sistèmiques com la Diabetes, el tiroidisme, Intoleràncies alimentàries, etc…\nEls principis de la “Dieta Mediterrània”. Alimentar- se de forma saludable i mantenir- se actiu físicament són dos dels factors vitals per la salut.\nLa nostra pràctica, és individual en cada pacient i es tenen en compte diferents punts com l’ edat, sexe, patologies, esport, activitat física, etc…, donant un enfoc en cinc punts de gran importància:\nProves específiques: analítiques, estudis alimentaris…\nReeducar hàbits alimentaris i potenciar l ‘esport\nDonar eines al pacient per evitar efectes col.laterals, com podria ser el temut “efecte rebot”.\nEn definitiva, la Dieta Mediterrània, és el millor dels tractaments amb Dietoteràpia, reconegut per la UNESCO, com el tractament més sà i equilibrat, ja que els nutrients són els més útils pel bon funcionament del cos. Es tracta d’un “estil de vida” que, segons estudis científics recents: “aporta una qualitat de vida del 30% superior a qualsevol altre tractament de Dietoteràpia”.\nTot i així, cal moltes vegades els coneixements d’ un expert en la matèria per guiar-nos correctament.


Germans Trias millora la recuperació dels pacients operats de càncer de còlon o recte minimitzant el dejuni i amb mobilització precoç | La Clau -Revista gratuïta del Maresme\nProfessionals del Servei de Cirurgia General i Digestiva de l’Hospital Universitari Germans Trias i Pujol han començat a aplicar, en l’últim any i mig, un protocol per minimitzar l’agressió que les operacions de càncer de còlon o recte suposen per al cos dels pacients. Agredir menys o, el que és el mateix, reduir l’estrès metabòlic, significa deixar de dur a terme mesures que s’han convertit en una tradició en l’àmbit quirúrgic. Per exemple, el protocol inclou minimitzar el dejuni abans i després de l’operació, o fer aixecar els pacients del llit passades escassament 6 hores de la intervenció.\nEls resultats constaten que funciona: les 75 persones a qui s’ha aplicat el protocol el primer any han pogut tornar a casa 3 dies i mig abans del que és habitual. I ho han fet en bones condicions, ja que només un 4% han necessitat tornar a ingressar, quan la xifra mitjana prèvia era de més del 12%.\nAlguns d’aquests ítems són trencadors respecte a la pràctica quirúrgica habitual.\nPer exemple: evitar el dejuni dels pacients, a qui s’ha donat dieta líquida en forma de batuts fins a dues hores abans de l’operació; evitar la purga prèvia en les persones amb càncer de còlon; eliminar la tradicional presa d’ansiolítics abans de baixar els pacients a quiròfan; ja a la sala d’operacions, evitar sempre que sigui possible col·locar una via central o una sonda nasogàstrica; i, tan sols sis hores després de l’operació, donar dieta líquida als pacients i fer-los aixecar del llit i caminar. Aquest últim ítem és molt important per afavorir el seu trànsit intestinal i fomentar el normal funcionament del cos en poques hores.


Auschwitz i Birkenau - Bisbat de Terrassa\nAuschwitz i Birkenau\nAuschwitz i Birkenau http://bisbat.semicinternet.com/ca/bisbe/cartes-dominicals/auschwitz-i-birkenau http://bisbat.semicinternet.com/@@site-logo/logo-bisbat-de-terrassa.png\nLa pràctica totalitat dels joves que han participat a la Jornada Mundial de la Joventut a Cracòvia ha visitat el camp de concentració d’Auschwitz. Es tracta d’una visita molt recomanable per a qualsevol, i sens dubte una cita obligada per a un Papa. Sant Joan Pau II hi va estar l’any 1979, Benet XVI el 2006 i Francesc també ha visitat els camp de concentració més tristament famós i símbol de l’Holocaust. El papa va estar a Auschwitz i Birkenau resant en silenci davant dels barracons, en el mur dels afusellaments i a la cel·la de sant Maximilià Kolbe, al costat de les làpides commemoratives. El seu discurs consistí en un silenci eloqüent, sense paraules.\nJoan Pau II i Benet XVI varen pronunciar discursos en els que es traslluïa la seva emoció com a persones i com a papes de l’Església Universal. “No podia no venir aquí com a Papa; Auschwitz és un testimoni de la guerra –va dir Joan Pau II l’any 1979-. La guerra comporta un creixement desproporcionat de l’odi, de la destrucció, de la crueltat”. “Jo estic aquí com a fill del poble alemany –replicà l’any 2006 Benet XVI- i precisament per això he de dir i puc dir com ell: no podia no venir aquí; havia de venir. Era un deure davant la veritat i el dret de tots els qui han sofert, un deure davant Déu”.\nEl divendres 29 de juliol, Bergoglio travessà la porta del camp i es dirigí cap els antics barracons. Passà una bona estona a l’exterior assegut i sol, en una profunda i llarga meditació. Va visitar la cel·la de sant Maximilià Kolbe, el clergue franciscà conventual polonès que va donar la seva vida a canvi per a salvar un altre pres, pare de família. Va ser un altre moment molt emotiu veure el pontífex en aquell petit espai, tot sol i a les fosques reclinat sobre la làpida commemorativa. En el terrible bloc 11, on eren assassinats els presos, hi ha l’anomenat ‘Mur de la mort’, el mur dels afusellaments. El papa Francesc va encendre un ciri i va pregar. Més tard deixaria un altre ciri commemoratiu en el monument a les víctimes que hi ha a Birkenau.\nAl camp de concentració d’Auschwitz el Papa es va trobar amb supervivents de l’holocaust. Li varen entregar un àlbum amb fotografies d’aquells anys. A Birkenau l’esperaven centenars de persones per a una cerimònia senzilla però sentida. Un rabí cantà en hebreu el salm 129 (130): (“Senyor, escolteu el meu clam. Estigueu atent, escolteu, aquest clam que us suplica”) i un sacerdot el va resar després en polonès, mentre el Papa pregava davant les làpides que recorden les víctimes de totes les nacions. Després va saludar membres del grup ‘Justos entre les nacions’, persones que varen salvar jueus de la shoah.\nDurant la visita es recordà una vegada i una altra que més d’un milió de persones foren víctimes del genocidi. Una vegada i una altra, perquè no caiguem en el risc d’oblidar. Per això la gran majoria de grups de joves que varen arribar a Polònia per a la Jornada Mundial de la Joventut varen fer parada obligatòria en aquest camp de concentració. En el llibre d’honor d’Auschwitz, el Papa va deixar escrita una frase que ha donat la volta al món com a titular d’aquesta visita: “Senyor, ¡tingueu pietat del vostre poble! ¡Senyor, perdó per tanta crueltat!”.


Avui al matí he sortit - Página 32\nPàgina 32 de 35 • Comparteixi •\nPàgina 32 de 35 • 1 ... 17 ... 31, 32, 33, 34, 35\njovi64 el Dg 02 Nov 2014, 12:47\nL'altre dia vaig tornar a la gola per les llisses, amb la mosca, i aquest cop, més ben preparat. Vaig disfrutar encara que la majoria de les peces trencaven el baix, però en van sortir forces. De petades moltes... de les mosques amb les que entraven, només va quedar-ne una.\nTan distret estaba que veient que el sol era baix, se me va acudir de mirar el rellotge... i ja estaba per fosquejar. Així havia estat tot el dia sense adonar-me de com va pasar el temps.\nPaisano el Dg 02 Nov 2014, 13:44\nDivendres la mainada no va tenir cole\ndesprés de dinar la jove em va trucar i em diu vine a fer el cafè\ndesprès pujaren a Sant Grau amb la mainada\nhi ha un tros que es veu el mar (estava tranquil com una bassa)\naixi que avui em llevo ben d'hora i a la platja\nel mar com un mirall i la temperatura uns dotze graus (s'estava de collons)\nquan ja feia una bona estona ha sortit un llangardaix que al final me'ls portaré ja que és l'unic que pesco\ndesprés cap a dos quarts de vuit m'han entrat dues sipies\nm'he pasat almenys tres quarts fent venir pero sense èxsit\nquan s'acostaven se deixaven anar\ntornava i quan sentia el pes una estrevada i res\nfins al fina que ha vingut una senyora a banyar-se al meu costat ,després han marxat\nno es deixaven agafar però almenys estava distret\nRaül el Dg 02 Nov 2014, 22:39\ndistret amb les sèpies o amb la senyora?!\nquan pesco a prop de la platja és terrible... totes les senyores estan bones! Totes!\nés el mateix que ens passa quan anem emb cotxe i veiem les senyoretes que esperen l'autobús... Estan bones... anant a 100 KM/H!\nPaisano el Dl 03 Nov 2014, 20:52\nRäul ja pots comptar\ncom persona podria ser una bellissima persona\nperò fisicament era poc agraciada\naixi que jo estava més pendent de les sipies que de ella\ni aixó que m'hagués agradat el contrari\nja que no les enganxava ni per equivocació\nia més que a aquestes edats va bé alegrar la vista i no fas cap mal\nRaül el Dl 03 Nov 2014, 23:51\nI tan! Ben fet!\nque per mirar no agafarem cap mal lleig!\naixò de les sèpies ja és més greu... Les perds totes? Mira que feia servir la Xzoga que tens tu, així que puc comparar.\nde vegades ens fa por clavar massa fort i trencar els tentacles, però més val predre'ls al moment de clavar, que veure com es desclaven davant els morros...\nsi portes una canya molt tova, tanca el fre, si es dura, que estigui apretadet.\nen fi, paisano, ves provant... amb les sèpies!, que amb les dones deus estar fet un crack!\nara volia acabar el relat de l'estrena de la canya, que ja dura massa... però ja veus: el nen que baixa a fer lleteta, la nena que em crida pq a la peli del Disney surt un gatet lleig que li fa engúnia i vol que li faci companyia, la dona que passa de mi però de seguida voldrà que li pugi el mobil...\nbrrrr... els papes ja ho sabeu... ja no sóm el que èrem!, abans pescàvem la hòstia, i ara pesquem hòsties tot el dia!\nPaisano el Dt 04 Nov 2014, 20:50\nel meu equip bàsic del llobarro és la xzoga i el maxrap de 13 centimetres\ni en ser que hi hagi activitat i no piquin no canvio\nperò com em van entrar al maxrap i no s'enganxaven vaig canviar a dos diferens de set centimetres i tampoc\naixi tinc excusa per tornar un altre dia\ni a més s'ha apuntat el company de la truita\nRaül el Dt 04 Nov 2014, 21:09\nJo tb tinc la Xzoga pero clar, es normal q es desfacin amb un rapala. Hauras de provar amb un q Porti corona, pero ja saps què passarà....\nEt picarà el llobarro i el perdràs! Murphy! Hahhahah\njovi64 el Dj 27 Nov 2014, 22:51\nL'altre dia tenia pensat anar al lluci, però en veure previsió de tormenta ho vaig deixar estar. Vaig pensar, doncs dijous a mar, a veure. La previsió era matí tranquil i llevantada i plujes cap a la tarda. Bé aprofitarem el matí ben aviat,a veure.\nAvui me he llevat molt d´hora,agafo la canya d'spinning i cap a mar, a veure si hi havia sort. Abséncia total de vent i mar calmada. Encara de fosc, provo amb el passejant i el Rapala... rés.\nCom en aquest tipus de pesca no en soc cap expert ni en tinc gaire confiança en els resultats, aviat he muntat un Drop Shot amb un vinilet . Es qüestió de tirar, la gran patacada i trec un borricàs dels grossos, amb uns llavis vermells acollonants. Penso, anem bé, potser en haver plogut, potser entra alguna escórpora. Que và. Rés més.\nHe acabat com sempre, dedicant-me a pops i sépies i en he fet una bona pescada. Havia estat fent un solet ben maco tot el matí, en cosa d'una hora ha ennuvolat de mala manera i quan ja era a 200 m del cotxe... aigua avall. Tot i corrent, he arribatr ben xop. Ja se sap, les pesques en aquesta época ja ho tenen això.\nTot i això, la veritat me ho he pasat molt bé.\nA veure quan es repeteix. Salutacions i bona pesca a tots.\njoemosqueroles el Dl 01 Des 2014, 19:04\nSort que et saps adaptar i toques diferents tecles!\nAquest estiu he descobert la pesca del blackbass i he vist que abans d'una tormenta estan mooolt agresius, no passa el mateix amb el lluç de riu?\nAmb la meva filla de 12 anys, abans de la tormenta en feiem 15-20 cadesqú en una hora, en un dia normal entre 3 i 5 per tarda, algun dia cap, però no era el normal fer capot.\njovi64 el Dt 02 Des 2014, 16:50\nDoncs en el cas del bass, no te ho sabría dir. Quan he disfrutat més amb ells, és en els dies de primavera, quan pica el solet i sense vent. Es posen tots a la superficie i tan sols que senten quelcom que cau se hi tiren. Amb la mosca, tiraves un petit Popper o un escarabat i feien carreres de 2 o 3 metres, per parar-se a pocs centímetres, contemplant-ho abans de engullir-lo.\nEn el cas de la truita, si que pasa. Quan s'acosta tormenta d'estiu, surten mosquits per tots cantons i es tornen boges, en superficie.\nEl lluci, si fa sol ni surto de casa, no val la pena. Els millors dies, tapats i nuvol i fins i tot petit plugim. En diades així, están molt actius "normalment", i pots disfrutar. Jo l'altre dia, no hi vaig anar no per mal temps, que ja el volia, si no que hi havia anunciats llamps i tempesta, i d'aquestes coses, amb la canya, en paso. Vull donar molts anys de guerra encara. Masses accidents hi han.\nSuposso que ningú deiu sortir per mar, aquests dies. La costa ha d'estar bruta de la llevantada. A l'interior, tot son riuades, o sigui, merda, haurem d'esperar.\nSalut i bona pesca, quan es pugui.\nPaisano el Dt 02 Des 2014, 22:36\nno em direu que cap de vosaltres heu anat a temptar als sards aquests dies\njo no he anat perquè fa una setmana que arrossego un refredat de cavall (BÉ DE VELL)\nen sap greu ja que et fan gaudir una estona\njovi64 el Dt 02 Des 2014, 23:24\nJo la veritat, no. Ja dic que dijous vaig anar a spinning i vaig acabar amb la turlutte a sépies. La resta de dies, entre la feina i el mal temps me ha estat imposible.\nJa que mar i rius van arriats, demà matí tinc festa i potser se me creuen els cables i vaig a fer una passejada al llac buscant alguna carpota despistada. Al menys allà els nivells son més estables. A veure qué.\nPaisano: que millori el refredat\njoemosqueroles el Dj 04 Des 2014, 19:24\nJo vaig anar una estona a spinning dijous passat pensant que ja em trobaria el mar molt mogut i quan vaig arribar era ben tranquil, m'hi vaig estar un parell d'hores i com de costum res de res. Te nassos que si anem a la orada sempre passa el tallahams de turno i trenca les linees i quan els busco a ells o als llobarros no apareix ni cristo. Si tot va bé demà hi tornaré aviam si sona la flauta.\nPaisano el Dv 12 Des 2014, 21:33\ndesprès de molts de dies avui m'he decidit a anar una estona a mar\nal mati una mica defred però ben abrigat cap problema\nel mal es que després de dues hores patejant la platja res de res ni una trista picada\nja no me'n recordo de com és una picada de llobarro\nperò be un altre dia será ja que penso tornar\nserá per ganes encara que faci fred\njovi64 el Ds 13 Des 2014, 02:06\nDoncs estem igual. Des de abans de la llevantada, la feina no me va permetre fer cap sortida. Ahir, en acabar torn de matí i avui començava nits, vaig aprofitar per anar-hi a la nit a spinning.\nArribo a mitja tarda i provant-ho tot, només amb un jig de vinil gros vaig tenir 4 picadetes. Després, en una ocasió, tan bon punt llançar i mentre s'enfonsava el vinil, vaig enganxar alguna cosa més maca, que va durar 2 minuts i escapant-se.\nVaig estar caminat i provant sense sort, i a la mitjanit, decideixo de no fer més el ruc i anar a dormir.\nHo provarem altre dia. Salutacions a tots.\njovi64 el Dl 05 Gen 2015, 18:48\nVeig que això està molt mort. Deu ser que la penya està més pels torrons i les neules.\nPer fi, he pogut fer una escapada i anar a mar. PAISANO!! Ja us faig la competencia amb les aranyes. En vaig agafar una amb el Max Rap. Deu ni do.\nProvant i només me seguien espets minis, que no enbocaven bé. Al final un pagell amb vinil.\nLa que va guanyar, com sempre, la neboda... un pop i una sépia, encara. Un mal dia de pesca... I el tiet agafant miséries.\nL'endemà, dispossat a fer la revanxa. Aquest cop a aigua dolça.\nFa pocs diez, va acabar de trencar-se la cua de rata grossa i vaig canviar-la. En aquestes mides, sempre feia servir descentrades normals (WF). Vaig voler provar i en vaig comprar una d'especial. Com ni les tenia totes ni sabia com agafia el tranquillo al model nou, vaig decidir de probar-la en un espai grós i anar a pantà. Des de l'aigua, per no espatllar-la en algún mal llanç, i veient que m'en sortia prou bé (després d'una bona estona de fotre osties ). De peixos ni un(ja els tenia tots acollonits a cops de fuet). Torna a plegar canyes, agafa cotxe i vinga km. canvio de lloc\nLlavors si que la vaig estrenar bé. Una mà de truites i fins i tot una de força grosseta, a ull pasaría dels 2 k. Fotos i a l'aigua. Vaig donar per ben aprofitat el dia.\nLlàstima que no es puguin penjar les fotografíes.\nSalut, bona pesca i que tinguem tots un bon any.\nPD: Una pregunta indisdreta, Els llagardaixos: on es pesquen? a la sorra?\nPaisano el Dc 07 Gen 2015, 18:07\nHola Josep perdona per trigar a contestar\nquan vaig rebre el missage estava amb els néts, després cavalcada de reis i ahir els reis (per aixó ho faig ara )\nde totes maneres em sento tan petit quan us llegeixo i veig que domineu totes les madalitats\ni jo vaig per a tot arreuamb la mateixa canya\nperò es igual escric el que faig el que passa que ara fa mes d'un mes que m'estic medicant per un refredat\nque va agafar el net i després l'em enganxat tots i sort que els que repetim som els grans\nJosep jo amb el maxrap e tret: rata,llangardaix,aranya, sard, palometa blanca,espet, oblada sípia,calamar ,pop, agulla,dèntol\ni llobarro penso que no em deixo cap\ndels llangardaixos et diré que jo sempre els he pescat en platges amb una mica de roques al fons o como ara\na Platja D'aro però a les puntes quan acaben les roques i comença la sorra ,bé la resta igual\nque vols dir que no pots pujar les fotos, que hi ha problemes amb el fòrum\njo no les pujo perquè d'ordinador no tim ni idea\nels meus fills m'havien posat un programa per passar del mòbil al l'ordinador i després al fòrum\nperò va petar l'ordinador i ara gracies que pugui entrar i mirar al fòrum\njovi64 el Dc 07 Gen 2015, 19:25\nAbans que rés, Paisano, que millori del refredat. No heu de disculpar-vos del retard, ja que s'entén perfectament que en aquestes dates, estem més per la familia... i més si sou avi.\nGràcies per l'aclaració del llagardaix. Amb les aranyes hi vaig disfrutar. Les veía, amb l'aigua molt clara, les carreres darrera del peixet. La nebodeta flipava, va voler probar i rés, pobreta.\nRespecte al Max Rap, me he acostumat a utilizar- lo, juntament amb altres que me heu aconsellat, i me funciona molt bé. En Dani i en Bogamorta també me van treure d'alguns dubtes en el tema, apart de molts altres companys del fórum, que indirectament els he llegit, aprenent-ne moltes coses. En qüestions d'spinning no soc cap crack, però darrerament amb el vostre contacte he conegut molt que desconeixia.\nLes fotos no les puc penjar perquè no en tinc idea de fer-ho. No he trobat la manera i que també soc més de mecánica que de tecnología.\nGràcies per la resposta i la dedicació. Que us poseu bó, que vull tornar a llegar les vostres aventures.\nPaisano el Dc 07 Gen 2015, 21:01\nJosep li diré al Dani o al Tola que et facin una explicació de con pujar les fotos\nsón dos mestres\njovi64 el Dj 08 Gen 2015, 02:12\nPaisano escrigué: Josep li diré al Dani o al Tola que et facin una explicació de con pujar les fotos\nOk gràcies. Només en vaig poder sortir en posar l'avatar. Havia llegit, o semblat fer-ho, que ja no era posible. La veritat en aquests temes soc un paquet.\nPaisano el Dj 08 Gen 2015, 21:10\nJosep he parlat amb el Tola i m'ha dit que provis d'entrar a aplicacions android\ni després a aplicació fòrum de pesca diu que ho explica\nperò ja saps que jo d'ordinador res de res\njovi64 el Dv 09 Gen 2015, 02:00\nPaisano escrigué: Josep he parlat amb el Tola i m'ha dit que provis d'entrar a aplicacions android\nHe estat buscant i només ho trobo pel mòbil. Ja tinc un táctil, sistema Android, però només per Wassap. A xarxa, normalment me conecto en PC a la feina o portàtil a casa.\nTot i així, amb la vostra informació, aprofitaré un dia que vingui el nano per casa i a veure que en treu. La mainada d'avui dia, sembla que ja neixin amb un xip incorporat. En canvi, jo, ja us dic que soc un paquet en tecnología.jojo. Com remeni gaire, soc capaç de fer baixar tota la xarxa.\nMoltíssimes gràcies pel detall i per tota l'ajuda. A veure si els vostres esforços em serveixen.\njovi64 el Dv 16 Gen 2015, 07:04\nCom no hi ha manera de trobar cap llobarrot, he anat més per l'espet i anar variant. Començo abans de les primeres llums i en clarejar ja clavo alguna cosa, l'acosto i era un llobarret de poc més de quilo. El salabre no arriba per curt, penso, em despisto i peça desclavada... comencem bé.\nFins a primera hora de la tarda, ho he provat tot i de tota mena. A la fi, tan sols una agulla i amb el mateix peix que el llobarro del matí !! Ben bé que avui tenien ben clar el que volien.\nPaisano el Dv 16 Gen 2015, 19:53\nJosep enhorabona tu almenys surs i veig que aprofites el dia\nyo amb els collons del refredat que ara sen va i ara torna fa dos mesos que no surto\nde totes maneres no vas a platja que et quedi cur l'salabret\njovi64 el Dv 16 Gen 2015, 20:11\nEra a port i massa alt. Bé, reconeixer que els nervis també me la van jugar.\nRespecte al refredat, jo també l'arrossego fa temps, mitg curat i torno a arreplegar. Vaig a pescar igualment, amb guants i tapaboques... i com no deixo de fumar, ja es curará l'estiu que vé.\nPer cert Paisano, vaig probar les fotos i surt un missatge de no sé qué de que se han superat les quantitats i que consulti amb l'Administrador. Una cosa molt semblant.\nGràcies per contestar i que millori. Salut


Del paper a la pantalla - Maieroffice\nInici » Del paper a la pantalla\nLa gestió documental és molt important en tots els llocs de treball, ja que s’administra documents de tot tipus en una organització, i tenir els documents ben gestionats redueix el temps i l’esforç quan es volen recuperar.\nAquesta activitat es duu a terme des de fa molts anys, ja que des del principi de l’escriptura l’ésser humà va tenir la necessitat de plasmar les transaccions realitzades. Per tant, es pot afirmar que la gestió documental es una necessitat que tenim les persones per deixar empremta de totes les accions que fem.\nFins ara, tots aquests documents s’han imprès i guardat en carpetes, i aquestes carpetes als arxivadors, tenint sempre molta cura de com és gestionaven i s’ordenaven per facilitar així l’accés al document si es volia consultar un cop arxivat. A la vegada generant tones i tones de paper que fins que no estan classificats sembla que el desordre envaeixi les taules d’oficina. Creant muntanyes i muntanyes de fulls, i un cop vols buscar la informació no saber per on començar.\nActualment, la tecnologia 4.0. permet que tots aquests documents es digitalitzin i passin d’ocupar espai a les taules a ocupar-ne en un programa de gestor. I per tant, permet mantenir sempre néta la zona de treball i tots els arxius ben organitzats segons el protocol d’organització de l’empresa el que facilita en un futur un accés directa a consultar-lo.\nA Maieroffice creem solucions individuals segons les diferents necessitats dels nostres clients.\nVols conèixer més sobre la documentació digital? Clica aquí


Un gran dia. - Des de la Plana\nAvui ha passat. A dos quarts d’onze, com estava previst i havia estat anunciat prèviament, el President Mas ha signat la nova Llei de Consultes Catalana. Acompanyat dels representants dels principals partits catalans. EUiA ICV no hi era, però es veu que els seus dirigents no acaben d’entendre massa coses de les què estan passant. I amb el recolzament de més del 93% dels municipis del País. Ràpidament, s’ha publicat el PDF i es veu de seguida, al preàmbul de la Llei, que s’adapta a l’Estatut Vigent i a la Constitución. Res a dir, si no és que eres de l’aparell de l’Estat amb seu a Madrid. D’altra banda, amb un recolzament parlamentari de 106 a favor i 28 en contra, estava clar el que calia fer. Després, salutació al públic que s’estava a la Plaça Sant Jaume.\nLa sensació general és d’alegria, de serenor, de confiança. De pau i tranquil·litat, per entendre’ns. Mentre, a l’altre bàndol, sembla que s’han deslliurat totes les fúries de l’infern. El dilluns es reunirà el Consejo de Ministros (extraordinari, només per a denunciar la Llei). D’urgència però no han pogut anar a reunir-se en cap de setmana. I, al mateix temps, declaracions apocalíptiques. De l’eurodiputat Carlos Iturgaiz, que sembla que ja ho veu tot perdut, de Miquel Iceta, que segueix al seu lloc des de fa trenta anys i ara està pilotant l’enfonsament del PSOE a Catalunya (I que ha destar preocupat pel que li ha passat a Sabadell o Terrassa) , d’Albert (o) Rivera, que gosa anomenar “frau a la democràcia” a la convocatòria d’una consulta. Seria interessant que escrigués i signés què és per a ell, la Democràcia. Per poder-ho penjar a un museu, pot ser. De la descol·locada Sánchez Camacho, que ara veu murs de Berlin molt a prop de sa casa (No deu recordar les tanques de Ceuta i Melilla, per esmentar-ne només dues. O la de Gibraltar, per esmentar-ne tres. O la resposta del gran Rajoy, registrador de la propietat de Santa Pola, Alacant, aclarint-nos que Mas s’ha posat en un gran embolic i ara no sap com eixir. Aquesta sí que és d’antologia. I els medis de comunicació de l’estat i submissos al poder, abocant el pot.\nPer contra, la resta de mitjans d’informació de la resta del món, n’informen d’una manera molt diferent. En qualsevol cas, em sembla que el contrast és de serenor davant d’histèria. Raó davant de crits. Preparatius d’urnes i col·legis electorals davant de soroll de sabres constitucionals. I, al bell mig de la Plaça sant Jaume, un cronòmetre que marca fins els segons que resten per la consulta. Igual que a Pamplona per als Sanfermins. Tot un detall de la il·lusió que suscita la cita electoral. A Catalunya. Als carrers de Gènova o de Ferraz de Madrid, es veu que no gaire.\n27 de setembre de 2014 a les 8:32 pm\nBravo, Josep !\n27 de setembre de 2014 a les 10:13 pm


Paper indicador escala pH 1-14, caixa de 200 tires\nInici > paper de filtre i ph>caixa 200 tires paper ph 1-14\nCaixa de 200 tires de papers per a la determinació del pH amb escala 1-14 pH\nLa caixa disposa d'una escala de colors per a la determinació del pH de la solució per comparació amb el color obtingut en la tira.\nDisponible en diverses escales i aparells per a la mesura del pH: pH-metres\n(5,00 € sense IVA)\nTipus de producte Paper indicador pH\nEl paper pH està impregnat d'un indicador o d'una barreja d'indicadors que al posar-se en contacte amb la solució a analitzar adopta un color depenent del pH d'aquesta solució.\nL'ús del paper és un mètode fàcil, econòmic i ràpid per a l'anàlisi del pH en solucions aquoses en qüestió de segons. Aquest mètode pràctic és àmpliament usat en laboratoris, en la indústria, en aules de laboratori, escoles, al camp, en piscines i aquaris.\nLa tira de paper indicador de pH es submergeix uns segons en una solució líquida per a la valoració del grau d'acidesa o de base / alcalí. Passat uns 10/15 segons es podrà comparar el color que es va obtenir en el paper indicador de pH amb l'escala de colors que es subministra i cada color mesura l'interval de pH, d'aquesta manera se sap el nivell de l'acidesa o alcalinitat de una solució. El paper es torna vermell amb àcids i blau amb les bases.\nEls rangs de mesura de l'escala pH van d'1 a 14.\nÀcid: 1 al 6\nBase o Alcalí: 8 al 14\nL'ús de paper per a determinar el pH no és tan precís com un mesurador de pH (pH metre) que proporciona resultats de mesurament de pH exactes, mentre que el paper de pH només genera un rang de pH.\nPh-metre mini portàtil, lleuger, compacte i fàcil de manejar ideal per a mesuraments in situ, escala pH 0-14 Compensació automàtica de temperaturaCalibratge manual en 1 puntElèctrode fixBateries d'1.5 V inclosesSe subministra amb tornavís i 2 sobres per al seu calibratge


Campanya de sensibilització a Ferreries i es Migjorn Gran\nAmb l’objectiu d’incentivar la col·laboració ciutadana, els municipis de Ferreries i es Migjorn Gran van dur a terme una campanya de sensibilització per al foment de la correcta selecció de la matèria orgànica.\nAprofitant que ambdós municipis disposen d’un servei unitari de recollida domiciliària, transport i dipòsit conjunt de residus sòlids urbans i matèria orgànica: "Ferreries més es Migjorn Gran, ara més nets que mai", es planteja un reforç per a les actuacions de foment de selecció de la matèria orgànica.\nD’una banda, Ferreries, amb motiu de la celebració del Dia Mundial del Medi Ambient, el dia 5 de juny, a partir de les 10 h del matí, entre d’altres activitats de sensibilització mediambiental, va desenvolupar una actuació de repartiment de compost produït a la planta de compostatge de Milà entre els ciutadans i ciutadanes del municipi, a la plaça d’Espanya.\nEn el cas des Migjorn Gran, el repartiment de compost es va realitzar el dia 16 de juny, a partir de les 9 h del matí, aprofitant el dia de mercat setmanal, a la plaça de l’Ajuntament.\nEn els dos municipis el repartiment de compost es va acompanyar de diferent material de caràcter informatiu i divulgatiu, com ara:\n- Díptics informatius La matèria orgànica és el nostre Menorcacompost.\n- Plafó informatiu referent als avantatges d’emprar el Menorcacompost.\n- Full informatiu de les qualitats del Menorcacompost.\n- Bosses compostables.\n- Poals per a la selecció de la matèria orgànica.


Argentina.- La Justícia argentina reprèn la denúncia de Nisman contra Fernández de Kirchner\nUn tribunal de cassació ha ordenat aquest dijous recuperar la denúncia elaborada pel fiscal Alberto Nisman contra l'expresidenta argentina Cristina Fernández de Kirchner per, suposadament, encobrir els responsables iranians de l'atemptat contra l'AMIA.\nUn tribunal de cassació ha ordenat aquest dijous recuperar la denúncia elaborada pel fiscal Alberto Nisman contra l’expresidenta argentina Cristina Fernández de Kirchner per, suposadament, encobrir els responsables iranians de l’atemptat contra l’AMIA.\nNisman, antic fiscal del cas AMIA, va presentar el gener del 2015 una denúncia contra Fernández de Kirchner i diversos membres del seu Govern pel memoràndum d’entesa subscrit per Argentina i Iran per destravar les investigacions.\nTot i així, segons la teoria de Nisman, en realitat Fernández de Kirchner hauria accedit a desviar les indagacions dels sospitosos iranians a canvi d’un canvi de petroli per gra, fet que aquesta ha negat en tot moment i combatut als tribunals.\nNisman va morir a penes uns dies després de presentar aquesta denúncia. El seu cadàver va ser trobat en el seu apartament de Buenos Aires amb un tret al cap. Tot i que al principi es va parlar de suïcidi, els investigadors estan ara convençuts que va ser un homicidi.\nL’atemptat contra l’Associació Mutual Israelita Argentina (AMIA) va passar el 18 de juliol del 1994 a Buenos Aires i es va saldar amb 85 morts i 300 ferits, convertint-se així en el atac terrorista més gran perpetrat fins ara en terra argentí.


Estimulació elèctrica transcraneal i neuroimatge per entendre circuits emocionals i de memorització al cervell « Bloc del Clínic\nL’experiment presentat a PLoSOne va consistir en valorar com de positives o negatives eren unes fotografies que pertanyen a una col·lecció internacional que ja ve puntuada amb uns valors de referència. Els subjectes, 16 estudiants de medicina sanes i dretanes, estaven connectats als elèctrodes de l’estimulació elèctrica transcraneal i no sabien quan el dispositiu estava activat o desactivat. La hipòtesi dels investigadors era que al tenir els elèctrodes activats es potenciaria la funció de l’escorça frontal que incrementa la racionalitat i ajuda a controlar les emocions negatives. La hipòtesi va quedar confirmada al demostrar que quan els elèctrodes estaven activats la valoració de les imatges negatives era més positiva. És a dir, els subjectes controlaven millor l’emoció que els suggerien imatges com una serp a punt d’atacar o un accident de trànsit.\nÉs important destacar que el grau d’efecte d’aquesta tècnica estava lligat amb la personalitat. Les noies més introvertides van ser les més sensibles als efectes de l’estimulació elèctrica transcraneal. Això lliga amb observacions prèvies de teràpia psicològica que apunten que les personalitats introvertides són més receptives a les manipulacions externes. Aquest estudi bàsic, que permet conèixer millor la funció dels circuits neuronals, podria tenir aplicacions terapèutiques en el tractament de les fòbies. S’havia demostrat que aquesta tècnica permet augmentar momentàniament la memòria de treball, però mai s’havia vinculat amb el circuit emocional.\nUn altre article publicat a Cortex pel mateix equip, amb Roser Sala-Llonch com a primera signant i la Dra. Carme Junqué i el Dr. David Bartrés-Faz com a darrers signants, aplica tècniques de neuroimatge a l’estudi de la memòria de treball. Aquesta investigació, que també permet conèixer millor el funcionament de les xarxes cerebrals, demostra que l’activitat de regions posteriomedials del cervell (precuneus) mentre la persona està en repòs abans de realitzar una tasca de memòria de treball permet predir aquells individus que posteriorment realitzaran millor la tasca proposada a l’estudi. Les àrees del cingulat posterior el precuneus són regions del cervell relacionades amb la preparació per atenció visual i, per tant, una major activitat en repòs podria reflectir una major ‘preparació’ dels sistemes atencionals cerebrals per a resoldre tasques de presentació immediata. Per contra, una xarxa neuronal coneguda com a Default Mode Network ha d’estar molt desactivada en moments de repòs i molt activada durant l’exercici per obtenir bons resultats. Aquesta regió participa en l’activació sincronitzada de diferents parts del cervell durant el processament cognitiu i es troba fonamentalment afectada en condicions com la malaltia d’Alzheimer.


Josep Sort dimiteix de tots els càrrecs i deixa la llista de Junts denunciant "guerra bruta" La República\nJosep Sort abandona la presidència de Reagrupament i la llista de Junts.\nEl fins ara president de Reagrupament i número 65 de la llista de Junts per Barcelona, Josep Sort, dimiteix de tots els càrrecs i responsabilitats orgàniques. Ho fa després de reconèixer que amb alguns dels seus tuits “he posat fàcil la guerra bruta que algú va anunciar que passaria en aquestes eleccions. I que ja existeix. Culpa meva, sabent com sé com són els nostres enemics. Sempre he estat independentista i d’esquerres. Em toca, doncs, assumir responsabilitats ràpid”. I ha informat que abandona tots els seus càrrecs orgànics i responsabilitats. Ho ha escrit en una piulada aquest matí i poc després ha donat de baixa el seu compte de Twitter.\nDes d’ahir al vespre Sort va rebre una allau de crítiques i atacs a les xarxes, especialment després que l’alcaldessa de Barcelona compartís alguns dels seus reprovables tuits:\nLa direcció de Junts ha acordat per unanimitat suspendre de militància Josep Sort. La direcció del partit, reunida aquest matí, “condemna i rebutja qualsevol conducta política que no passi pel respecte a l’adversari i pugui ser ofensiva”. El partit informa que Sort ha comunicat a la direcció la seva voluntat de renunciar com a candidat a les eleccions del proper 14 de febrer. La direcció de Junts passa ara la pilota als altres partits: “esperem que aquesta celeritat de Junts per Catalunya sigui compartida per la resta de forces polítiques catalanes en un moment en què des de la política s’ha de donar exemple i actuïn de la mateixa forma si es donen casos similars”.\nMés enllà del mal gust d’alguns dels tuits de Sort l’episodi ha posat el descobert un cop més la hipocresia de Colau, que es permet donar lliçons de moralitat quan governa gràcies als vots del xenòfob i anticatalà, Manuel Valls. La moral, es veu, només compta quan es tracta dels altres.\nComunicat de Junts: 210125 Comunicat de premsa (1)\nReagrupament també s’ha desmarcat del que fins ara era el seu president afirmant que “la independència la tindrem però amb respecte per tothom”:


Horaris de les línies urbanes de bus durant l’agost | Cerdanyola del Vallès\nInici / Actualitat / Horaris de les línies urbanes de bus durant l’agost\ndt., 04/08/2020 - 07:10\nLes línies SU1 i SU3 tindran una freqüència de pas d’una hora i les SU2 i 648 romandrà sense servei. La línia urbana del Parc de l’Alba mantindrà el seu horari habitual\nEntre l'1 i el 30 d'agost, els horaris de les línies urbanes de bus a Cerdanyola es veuran alterats. La línia SU2 Bellaterra-Cerdanyola-Can Cerdà restarà sense servei entre les dates especificades. D'altra banda, les línies SU1 i SU3 modificaran els seus horaris habituals.\nLa SU1 Canaletes-Can Coll-Cerdanyola tindrà un interval de pas de 60 minuts de dilluns a dissabte. La primera sortida des del CAP Canaletes (avinguda de Canaletes/carrer de la Clota) serà a les 8:30h i la darrera a les 19:30h. Des de Can Coll, la primera serà a les 9:02h i l'última a les 20:02h. Aquesta línia no oferirà servei els diumenges i festius.\nLa SU3 Renfe–UAB–CAP Canaletes també tindrà un interval de pas de 60 minuts de dilluns a dissabte. La primera sortida des de Renfe-UAB serà a les 9:30h i l’última a les 20:30h. Des del CAP Canaletes, la primera sortida es produirà a les 9:00h i la darrera a les 20:00h. Tampoc hi haurà servei d’aquesta línia els diumenges i festius.\nD’altra banda, la línia urbana PA (FGC Bellaterra – Parc de l’Alba) mantindrà el seu horari habitual. Els dies feiners el primer autobús surt de l’estació de Bellaterra a les 7:45h i el darrer a les 20:14h. Des de la parada del Parc de l’Alba, la primera sortida és a les 7:57h i la darrera a les 20:24h. Els dissabte, diumenges i festius, aquests línia no ofereix servei.\nLa línia 648 (Bellaterra – Montcada) no oferirà servei durant l’agost.\nAlgunes de les línies interurbanes A4, B7, B4, B2 i e3 que passen per Cerdanyola també veuran modificats els seus horaris. Tots ells són consultables a\nD'altra banda, la línia R7 de Rodalies estarà fora de servei fins al 25 d'agost. Així doncs no circularan trens de la R7 entre Barcelona Sant Andreu Arenal i Cerdanyola Universitat.\nHoraris Bus urbà i interurbà agost\nHoraris Rodalies R4\nHoraris Rodalies R12


1 d’octubre del 2008: El factor Messi - FC Barcelona\nHomeClubNotícies1 d’octubre del 2008: El factor Messi\n1 d’octubre del 2008: El factor Messi\nRemuntada 'in extremis' a Donetsk gràcies a dues dianes de l’argentí\nLeo Messi celebra el gol de la victòria a Donetsk - MIGUEL RUIZ - FCB\nUn FC Barcelona en ratxa jugava a Donetsk la segona jornada de la lligueta de la Champions, després d’haver guanyat els quatre darrers partits. Tot i això, l’equip de Pep Guardiola va fer una primera part molt gris i estava perdent contra el Shakhtar per 1-0. Al minut 59 el tècnic blaugrana va fer sortir Messi, que s’havia quedat a la banqueta per tenir una mica de descans.\nL’argentí va agafar les regnes del joc ofensiu del Barça, però l’empat no acabava d’arribar. Al minut 87, però, va establir la igualada, i al 94 certificava una victòria 'in extremis' després d’una passada de Xavi.\nMessi va ser elogiat arreu del món, inclús per Guardiola, poc partidari de destacar cap element de la seva plantilla per sobre la resta de futbolistes. “Ja sabem del que és capaç Messi”, va dir, com fent veure que el que havia passat entrava dins la normalitat.


Toni Sevilla - Fundació Romea\nToni Sevilla i Gibert neix el 25 de març de 1949 en el barri barceloní de Poblenou. Comença la seva carrera d’actor amb el grup de manyaga Rodamons i participa en altres projectes, com Les Troianes, dirigida per Joan Lluís Bozzo, amb el Grup d’Estudis Teatrals de la Universitat Autònoma de Barcelona. És llicenciat en Art Dramàtic per l’Institut del Teatre de Barcelona i cofundador del Teatre Lliure, on va invertir vuit anys de la seva trajectòria. En 1995 va rebre de l’Associació d’Actors i Directors de Catalunya el premi al millor actor pel seu paper en l’obra El diari d’Anna Frank, dirigida per Tamzin Townsend.\nTambé és actor i director de doblatge. Al costat d’altres socis va posar en marxa, a principis dels anys noranta, l’estudi de doblatge Triveu. Va viure uns anys a Madrid mentre rodava la sèrie d’Antena 3 Policies, sovint a peu de carrer.\nEn aquest Variacions de la vida d’un actor, la seva autobiografia per al Taller de la Memòria de la Fundació AISGE, es detallen totes les obres de teatre en què ha participat, així com els seus treballs en cinema i televisió. Avancem ara en primícia la versió en audiollibre del text. El volum bilingüe, amb l’àudio inserit en una memòria USB, es presentarà en un teatre barceloní al començament d’aquesta tardor de 2020.


Salut Global - Obra Social\nRecerca i Salut Investigació en Ciències de la Vida i de la Salut Malalties infeccioses Salut Global Salut Global\nD'un cop d'ull Malalties infecciosesSidaSalut Global Oncologia Malalties Cardiovasculars Neurociència Ciències mèdiques MIT-SPAIN ”la Caixa” Foundation SEED FUND\nCol·laborem en projectes que treballen per un món en el qual el lloc on neixis no determini les possibilitats de viure.\nPer afrontar la complexitat i diversitat creixents dels reptes en salut, cal un enfocament global. L’any 2016, la integració entre l’ISGlobal i el Centre de Recerca en Epidemiologia Ambiental (CREAL) va convertir el centre en un dels pioners a conjugar la investigació sobre malalties infeccioses amb la recerca sobre malalties no transmissibles i causes mediambientals.\nAixí, ISGlobal afrontarà els nous reptes en salut global i, molt especialment, les desigualtats geogràfiques i socials, les malalties infeccioses i cròniques en transició, la urbanització i l’impacte del clima i del medi ambient en la salut humana.\nDes del 2009, l’Obra Social ”la Caixa” dona suport a la fase d’experimentació de la vacuna contra la malària en vuit centres d’Àfrica, amb la qual cosa se suma als esforços globals d’eradicació de la malaltia mitjançant el programa ”la Caixa” contra la malària.


La Challenge de Cros estrena curses més sostenibles a Les Corts - Ceeb\nLa Challenge de Cros estrena curses més sostenibles a Les Corts\nBy Comunicació 7 meses ago\nHome / Esports Individuals / Atletisme / La Challenge de Cros estrena curses més sostenibles a Les Corts\nUn total de 650 esportistes de totes les categories escolars van protagonitzar la 17a edició del Cros de Les Corts. Es va celebrar diumenge, 26 de gener, al Parc de la Maternitat. La jornada, desenvolupada de 10.00 a 13.30 h., va comptar amb una gran novetat. Gràcies al conveni entre El Consell i Aigües de Barcelona, la Challenge és més sostenible! La cursa va comptar amb punts d’hidratació. Aquests dispensaven aigua de l’aixeta que es podia consumir amb gots reutilitzables. Un nou espai acompanyat d’un personatge que cridava força l’atenció… Es diu Qualo i és la corredora amb cara d’aixeta d’Aigües de Barcelona!! Una mascota que també s’estrena a El Consell. La millor companya d’animació de Peras Rincón de Soto.\nFinalitzades les curses, entrega de medalles als primers i primeres classificats de cada categoria i sexe. A més a més, aquells i aquelles que formaven part d’una entitat de Les Corts van rebre un premi extra. El guardó del Districte de Les Corts!\nEl Consell vol agrair la celebració del cros al Districte de Les Corts i al Club Esportiu Universitari. També a l’alumnat de l’Institut Les Corts i al Parc Maternitat. Þ\nRecull fotogràfic (Greg Goodwin)\nAtletisme, Challenge, Challenge, Esport i Família, Esports Individuals\nLa nedadora professional Jessica Vall apadrina El Consell\nEl pavelló Francisco Calvo acollirà el primer Pas de nivell al febrer


shampoo energy - GLOBElife ☎ - inebrya xampú per cabells\nShampoo Energy - INEBRYA - Xampú per cabells\nShampoo adjuvant amb extracte de Xile i oligoelements.\nPurifica i revitalitza el cuir cabellut amb l'acció energitzant i tonificant.\nÚs: Aplicar sobre el cabell mullat, massatge i esbandir\nxampú per a cabells acolorit o vetes. Enriquit amb Mel i Vitamina E antioxidant ajuda a mantenir en el temps la intensitat i la brillantor dels cosmètics de color, el cabell n...\nxampú per a cabells acolorit o vetes. Enriquit amb Mel i Vitamina E antioxidant ajuda a mantenir en el temps la intensitat i la brillantor dels cosmètics de color, el cabell nutritiva esgotat i estressat. Ús: Aplicar sobre el cabell mullat, massatge i esbandir ...\nSmoothing Shampoo. Enriquit amb oli de cotó, neta i nodreix el cabell, fent-lo més fàcil per suavitzar i eliminar el frizz. En combinació amb la màscara de suavitzat de gel...\nSmoothing Shampoo. Enriquit amb oli de cotó, neta i nodreix el cabell, fent-lo més fàcil per suavitzar i eliminar el frizz. En combinació amb la màscara de suavitzat de gelat, suavitza i controla el cabell encara més difícil. Ús :. Aplicar sobre el cabell mullat, massatge i esbandir ...\nxampÃº per donar volum\nxampú voluminitzador per cabells fins i sense to . Enriquit amb proteïnes de blat i una barreja de fruites exòtiques, neteja suaument sense endurir. Li dóna cos, volum i lleu...\nxampú voluminitzador per cabells fins i sense to . Enriquit amb proteïnes de blat i una barreja de fruites exòtiques, neteja suaument sense endurir. Li dóna cos, volum i lleugeresa als cabells fins, donant lluminositat i vitalitat. Ús :. Aplicar sobre el cabell mullat, massatge i esbandir ...\nxampú per cabell arrissat, ondulat i amb permanent. La seva fórmula específica enriquida amb Gardenia llet i pantenol hidratant i frizz, neteja suaument fa que el suport, la ...\nxampú per cabell arrissat, ondulat i amb permanent. La seva fórmula específica enriquida amb Gardenia llet i pantenol hidratant i frizz, neteja suaument fa que el suport, la vitalitat i elasticitat al cabell. Les proteïnes de seda confereixen protecció i lluentor extraordinària. Ús :. Apli...\nxampú anti - caspa. Ideal per a la pell sensible i el impur. Enriquit amb extractes de taronja i llimona acció depurativa, ajuda a regular la secreció de sèu i restaura l'eq...\nxampú anti - caspa. Ideal per a la pell sensible i el impur. Enriquit amb extractes de taronja i llimona acció depurativa, ajuda a regular la secreció de sèu i restaura l'equilibri natural del cuir cabellut. Ús: Aplicar sobre el cabell mullat, massatge i esbandir ...\nSèu xampú regulació per al cabell gras i el cuir cabellut Formulat amb extractes de bedoll, oli d'oliva i de Limnanthes Alba, la seva acció de neteja reequilibra eficaçment...\nSèu xampú regulació per al cabell gras i el cuir cabellut Formulat amb extractes de bedoll, oli d'oliva i de Limnanthes Alba, la seva acció de neteja reequilibra eficaçment el cuir cabellut i ajuda a regular la producció excessiva de sèu. Tonifica i suavitza. Ús: Aplicar sobre el cabell m...\nNo- groc Shampoo\nxampú anti - groc de cabell descolorit o gris. Formulat amb proteïnes de seda i extractes d'orujo de raïm, Tonifica els ressaltats, ratlles i cabells descolorits atenuant els...\nxampú anti - groc de cabell descolorit o gris. Formulat amb proteïnes de seda i extractes d'orujo de raïm, Tonifica els ressaltats, ratlles i cabells descolorits atenuant els reflexos grocs. I ' adequat per al seu ús en el pèl gris per aconseguir una franca. Ús : aplicar sobre el cabell hum...\nPro - Age Shampoo amb oli d'argània. Especialment indicat per al cabell tenyit, opac i sense vida, actua com un eficaç antioxidant i protectora contra el smog i els agents atm...\nPro - Age Shampoo amb oli d'argània. Especialment indicat per al cabell tenyit, opac i sense vida, actua com un eficaç antioxidant i protectora contra el smog i els agents atmosfèrics. Enriquit amb jojoba i gira-sol, neteja portant eficaçment el to i la brillantor com cap altra. Ús: Aplicar ...\nreposició Xampú per a cabell danyat. neteja suaument el cabell explotats pels tractaments químics i debilitat per la intempèrie, jugant una reestructuració interna eficaç....\nreposició Xampú per a cabell danyat. neteja suaument el cabell explotats pels tractaments químics i debilitat per la intempèrie, jugant una reestructuració interna eficaç. Deixa el cabell suau, hidratada i tonificada, fins i tot els més sensibilitzada. Ús :. Aplicar sobre el cabell mullat...


Amèrica del Sud també vol un Camí Ignasià - Regió7 :: El Diari de la Catalunya Central\nAmèrica del Sud també vol un Camí Ignasià\nArgentina, Brasil, Bolívia, Paraguai, Uruguai i Xile acorden potenciar un circuit turístic seguint la petjada dels jesuïtes\njordi morros manresa 12.10.2016 | 00:00\nLa Manresa ignasiana té una rèplica a Amèrica del Sud. Sis països del continent s'han començat a coordinar per crear un circuit turístic per seguir la petjada que van deixar els jesuïtes, orde creat per sant Ignasi, a l'Amèrica llatina. Es tracta d'Argentina, Uruguai, Paraguai, Bolívia, Xile i Brasil.\nMinistres de Turisme i representants dels governs de tots ells han signat recentment un acord a la població de San Ignacio de Miní, a la província argentina de Misiones, per revaloritzar el patrimoni històric i cultural llegat pels jesuïtes, i convertir-lo en un producte turístic. A l'acte també hi eren presents empresaris i operadors turístics de la zona. Es coneixerà de forma oficial amb el nom "Ruta internacional dels jesuïtes", i esperen rebre la benedicció del que actualment és el jesuïta més famós del món i a més a més argentí: el papa Francesc.\nMissions o reduccions\nFormen part d'aquesta ruta els vestigis de les poblacions que van ser fundades per membres de la Companyia de Jesús des de final del segle XVII fins a principi del XVIII, durant l'època colonitzadora. S'anomenen missions o reduccions, i alguns estan declarats Patrimoni de la Humanitat. És el cas de San Ignacio Miní, on es va signar l'acord. Cada any rep més de 250.000 visitants. També són destacables les de San Javier i San Ignacio de Moxos, a Bolívia, o Santa Rosa de Lima de Paraguai.\nLa intenció dels governs que participen en el projecte és crear una potent oferta turística basada en aspectes històrics, patrimonials, socials i religiosos, a partir de les poblacions fundades pels jesuïtes amb la finalitat d'evangelitzar la població local. S'afegirien als reclams turístics que ja hi ha en aquestes zones, bàsicament paisatgístics.\nDamunt la taula hi ha projectes com la millora de camins i accessos a les missions, eliminar el visat de ciutadans originaris de països que potencialment poden estar més interessats en la ruta, l'exempció de determinats impostos per als turistes i la millora de les connexions de vols, tant entre els països implicats en el projecte turístic com també a nivell internacional.\nEl superior de la Cova de Manresa, Lluís Magriñà, coneix bé alguna d'aquestes missions perquè durant vuit anys va ser director del servei internacional de refugiats de la Companyia de Jesús. Això va fer que hagués de viatjar arreu, també a Amèrica del Sud. "A més a més hi ha molts jesuïtes catalans treballant, per exemple a Bolívia".\nSegons la seva opinió, l'intent de fer una ruta jesuítica té algunes coses en comú amb el Camí Ignasià entre Manresa i Azpeitia, la població del País Basc on va néixer sant Ignasi. Per exemple, atraure gent des del punt de vista turístic i també espiritual. Com en el cas de Manresa, "es tracta de potenciar el turisme i el coneixement de la Companyia de Jesús".\nImplicació dels governs\nAl projecte d'Amèrica del Sud s'hi han implicat molt directament els governs de cada país i, d'entrada, també el sector empresarial privat. Aquí és més difícil trobar aquestes complicitats. "El que passa és que nosaltres tenim més de mil anys d'història", afirma Magriñà, "i el fet de tenir molt patrimoni de tot tipus sovint fa que no el valorem prou. També penso que per qüestions socials o històriques hi ha determinats grups de gent a qui no interessa la religió".\nEn canvi a Amèrica del Sud el patrimoni que hi ha són bàsicament edificis de l'època colonial, com els de les missions. Tenen més tirada, des del punt de vista turístic, paisatges "impressionants" com les cascades d'Iguaçú, posa com a exemple Magriñà, on hi havia missions a la vora i s'hi va rodar, precisament, la pel·lícula La Missió (1986), dirigida per Roland Joffé i protagonitzada per Robert de Niro i Jeremy Irons. Narra aquest episodi de la història d'Amèrica del Sud. "Si fan aquesta ruta és perquè és interessant i hi veuen possibilitats".\nOpina que qui fa el Camí de Sant Ignasi o bé el de Sant Jaume, més concorregut, té una motivació cultural, turística, però també espiritual "per trobar-se a un mateix". Des que es va posar en marxa la iniciativa el 2011, més de mil persones ja han fet el recorregut. El 2015 en van ser 437, xifra que va doblar la de l'any anterior, el 2014, quan en van ser 220. Per rebre la credencial s'han de fer un mínim de 100 quilòmetres dels 600 que té la ruta. A Manresa s'estan fent obres al Museu per condicionar-hi el punt d'acollida dels pelegrins, iniciativa que forma part del projecte Manresa 2022, quan se celebraran els 500 anys de l'estada de sant Ignasi a la ciutat.\nS'actualitzarà la guia-mapa desplegable del Camí Ignasià.\nA punt la caminada de Montserrat a Manresa d'aquest diumenge.


El Consell Assessor Territorial comparteix amb els ajuntaments els principals eixos de les polítiques digitals orientades a la cohesió territorial - Llobregat Digital\nEl Consell Assessor Territorial comparteix amb els ajuntaments els principals eixos de les polítiques digitals orientades a la cohesió territorial\nDilluns, 4 d'octubre de 2021 - 14:00h\nLa reunió va ser telemàtica.\nEl delegat del Govern a Barcelona, Toni Morral, ha presidit una nova sessió del Consell Assessor Territorial, on periòdicament s’aborden diferents temes d’interès per als municipis de la demarcació.\nEl secretari de Polítiques Digitals de la Generalitat, David Ferrer, ha explicat quins són els principals eixos d’actuació que el Govern està desenvolupant en aquest àmbit, subratllant que totes aquestes polítiques estan “orientades a la consolidació d’una nació digital i a la cohesió territorial, amb infraestructures digitals i ciutats intel•ligents que contribueixin al desenvolupament econòmic i social del país”.\nAixí, el Govern està donant “un fort impuls” el desplegament de la xarxa de fibra òptica arreu del país, amb una inversió de 87 M d’euros durant el 2021 i amb la previsió de doblar aquest pressupost per a l’any que ve.\nEl secretari de Polítiques Digitals també ha donat detalls del projecte SmartCatalonia Challenge, una iniciativa del Govern per involucrar les startups i les petites i mitjanes empreses en la creació de solucions tecnològiques per als reptes detectats en el nostre país.\nA banda de la sessió específica sobre les polítiques digitals del Govern, el Consell Assessor Territorial també ha fet repàs de la situació epidemiològica amb la intervenció dels responsables de les diferents regions sanitàries de CatSalut i de Protecció Civil.\nEl delegat del Govern a Barcelona ha recordat que “ens trobem en un moment de desescalada que s’està desenvolupant amb prudència, com ens recomana l’experiència viscuda” i ha afegit que “ara estem prenent consciència de la petjada que està deixant la pandèmia, no només des del punt de vista sanitari, sinó també sobre l’activitat econòmica, en l’ordre públic o en els serveis sanitaris, que ja estan treballant per anar recuperant poc a poc la normalitat”.\nEn aquest sentit, Toni Morral ha demanat la col•laboració dels ajuntaments per fer front a tots aquests reptes i també per seguir completant el procés de vacunació, que en aquests moments se centra especialment en les accions comunitàries que es duen a terme per arribar a col•lectius o àrees on hi ha més dificultat per aconseguir la immunització.


EL DRAC DAURAT: 2009\nPastis de gominoles.\nQuan jo era una nena de deu anys, no hi havien aquests meravellosos pastissos de colors.\nAquestes "gominoles" amb gust de fruites, amb gust de regalèssia, amb gust de menta, de llimona, de maduixa, de pinya.....\nFa venir la boca aigua, veure tants colors i sentir la olor dolça de les llaminadures.\nDe vegades, quan vaig a Cambrils, passo per uns carrers on hi ha unes quantes botigues de "xuxes" i no puc evitar d'entrar-hi per comprar algun capritx dolç...\nNo gaire cosa eh?.\nNo convé abusar d'aquestes temptacions de colors llampants!.\nI ara, he descobert una gominola molt especial.\nNo ve de les terres tarragonines, sinó gironines.\nTe una carona molt bonica i espavilada.\nTe deu anys i segur, segur, que es dolça com el nom que ha escollit per el seu blog: GOMINOLA 24\nFeu.hi un cop d'ull.\nPublicat per Arda a 17:41 1 comentari:\nLa febrada de la Xènia.\nTothom sap, que les criatures petites, de vegades, es posen malaltes i tenen uns dies de molta febre que els fa inclús delirar una mica.\nJo recordo febrades del meu germà petit, realment espectaculars i concretament una, amb pèrdua de consciencia i tot.\nTambé el meu fill, als dos anys i mig, va quedar inconscient durant una estona (una eternitat per mi) i va ser realment espectacular i molt angoixant.\nQualsevol pare o mare que hagi viscut aquesta experiència, sap que no s'oblida mai.\nI ara que soc àvia, em tocarà segurament mes d'una vegada, vetllar alguna de les meves netes en un episodi febril.\nJa vaig passar una nit d'insomni vetllant la meva neta gran que rondava els quaranta graus de febre.\nVaig passar uns llargs minuts d'angoixa, desitjant que la febre remetés i la petita pogués descansar.\nQue aquell panteix es convertís en un respirar suau que fos el senyal de que el pitjor ja havia passat.\nDe poder descansar totes dues.\nI llavors, tot mirant.me la menuda que semblava que havia aconseguit agafar el son, em vaig posar a ventar.me amb les dues mans, com si fossin unes ales de papallona que voleiessin, donant.me aire a la cara per fer.me passar aquella sufocació que produeix l'angoixa.\nTenia tanta calor!.\nI de sobte......\nLa petita es posa a riure, amb unes rialles encomanadisses, amb els ullets ben oberts, mirant.me i riu que riuràs!.\nJo, penso que delira. Que es la febre la que la fa riure d'aquella manera tant exagerada i sense motiu.\nPeró, aviat s'esvaeix el "misteri".\nMirant.me encara i gairebé sense poder parlar de tant riure, diu:\n-La "llalla" vola!!!!\nAixò es el que l'hi ha fet tanta gràcia a la petita Xènia. Les mans de la iaia, donant.se aire a manera d'un ventall improvisat.\n"LA LLALLA VOLA"...\nI jo, també esclato a riure, perquè es encomanadís el riure de la nena.\nMiro si te febre i crec que si, que en te, però no tanta com fa una estona.\nDeixo de "volar" a pesar de la calor, i poc a poc, molt poc a poc, la Xènia es va adormint i respirant cada vegada mes suaument.\nQue deu somiar?.....\nPublicat per Arda a 13:41 1 comentari:\nUn conillet al jardí.\nHi ha jardins de tota mena.\nNo seré jo qui qüestioni la decoració que cadascú posi en el seu jardí.\nPer a gustos, els colors, com diu la dita.\nPersonalment hi han "figuretes" que m'agraden i d'altres que les trobo francament horroroses i que si mai me'n regalessin alguna, procuraria que se'm trenqués accidental i puntualment.\nFa temps, ens en varen regalar una que m'agrada força i l'hi varem trobar un reco molt adient. Es una nena amb una carona molt bonica, que porta un mocador al cap a sobre d'uns cabells llargs i rinxolats i als peus hi te un grapat de bolets.\nEs una figura que te un punt de tendresa que m'agrada.\nI ara: Un conillet!.\nNo hi hauria de ser perquè no vaig tenir mai intenció de comprar cap mes figura de persona, animal o ésser fantàstic per el jardí.\nPeró vet aquí que el vaig veure casualment en una botiga del poble. I em va fer gràcia.\nVa semblar que em cridés i em digués:.- Ei!. Que et sembla si se'm emportes amb tu i em poses al costat de la nena que cull bolets?.\nM'agrada quest conillet gris i eixerit al meu jardí.\nPublicat per Arda a 14:06 1 comentari:\nM'agraden les criatures mitològiques.\nM'agraden les històries sobre unicorns, sirenes, dragons, cavalls alats, gnoms, elfs, hipogrifs, i tota classe de criatures de l'imaginari fabulós.\nI l'au Fènix.\nEn singular. Perquè només n'hi ha una. Una de sola que reneix cada cinc-cents anys de les seves pròpies cendres.\nSegons la mitologia xinesa, l'au fènix es el corresponent femení del drac masculí. I aquí es on comença el meu dilema:\nSegons el meu horòscop xinés, jo soc un drac de terra.\nDegut a la meva condició femenina, no puc ser un drac sinó una au fènix.\nPeró tan sols n'hi ha una!.\nSeré jo aquesta única au que reneix una vegada i un altre de les seves pròpies cendres?.\nEs massa presumptuós per part meva creurem única, ni que sigui mitològicament parlant!.\nContinuaré sent un senzill drac de terra.\nBen mirat, es millor ser drac que no cuc.\nQüestió de tamany, ves!.\nPublicat per Arda a 13:52 Cap comentari:\nAvui toca entrar en un país de somnis.\nEs que somio molt. Cada dia. En color, en blanc i negre, en "3D"....\nI no els solo explicar mai els meus somnis "somiats", perquè llavors s'esvaeixen, desapareixen de la memòria, s'en entornen al país de la imaginació, lluny, molt lluny.\nI no els recuperes mai mes!.\nSon finíssim com un tel d'aranya. Si només tels quedes per tu, es poden quedar a la teva ànima un temps. Si els comparteixes, es tornen fugissers, es van fonent i no en queda res de res.\nSon tan delicats perquè estan fets de pols d'estels.\nNomès et venen a visitar de nit, en l'inconsciencia de la son.\nDe vegades en ve un de sol, altres vegades en son dos o tres. No gaires vegades. Normalment, per una nit, un somni!.\nJo n'estic contenta dels meus "fullets porta somnis".\nGeneralment es preocupen de no angoixar-me amb malsons. Mes aviat els agrada fer-me córrer per no arribar enlloc, tenir sed i no poder beure, tenir necessitat de buidar la bufeta i no trobar on fer-ho....en fi, els agrada riures de mi a la seva manera. I jo ho tolero amb infinita paciència perquè se que hi tornaran tard o d'hora i perquè mentrestant, em regalen alguna nit màgica de somnis increïbles....que no us puc explicar.\nNo vull que s'esvaeixin mai!.\nPublicat per Arda a 7:01 Cap comentari:\nLa Xal es petita, molt petita.\nVa néixer el dia 7 del 7 del 2009 (també podia haver estat el 9 del 9 del 09 oi?).\nAvui l'hem anada a veure per primera vegada.\nEs una preciositat.\nVindrà a viure amb nosaltres aviat, de moment però, l'hi cal estar amb la mare, mamant la llet que la fa viure, l'alimenta, la calma i la fa créixer.\nDesprés vindrà el moment de dir adéu a les seves germanes, al seu germà i a la mare.\nCom ho deu viure un gosset una experiència com aquesta?\nTindrà consciència del enyor?\nSerà feliç amb nosaltres i amb la seva "germana" Juca, un altre Shnauzer miniatura de tres anys?.\nSincerament, crec que si.\nPerquè serà estimada, respectada i atesa.\nPerquè es un ésser viu que te sentiments, es noble, es fidel, es generosa...com tots els de la seva espècie si els "animals" de la nostra, no els fan tornar folls amb patiment i crueltat que només l'home, es capaç d'infringir a un altre ésser viu.\nEstimo els animals.\nEn son mereixedors, i ho tornen en escreix.\nBenvinguda a la nostra família petita Xal!.\nPublicat per Arda a 15:38 1 comentari:\nEl valent capità.\nHi havia una vegada en una terra llunyana, voltada de mar, un home valent, molt valent.\nTenia un vaixell molt bonic i gran.\nUn Vaixell de veles blanques i timó daurat. Un vaixell molt mariner.\nI va haver d'emprendre una travessia arriscada, molt arriscada!.\nVa enrolar la tripulació, entre els homes i les dones que estiguessin disposats a l'aventura, al sacrifici i a remar incansablement dia rera dia.\nI varen ser milers els que varen voler embarcar.se amb ell!.\nI va començar el viatge.\nPrimer la mar estava en calma. Lluïa el sol. Les gavines els acompanyaren en deixar la seguretat del port...\nI s'anaven succeint els dies i les nits.\nUn cop a alta mar, les onades varen anar creixent, fent.se mes grans, amenaçadores i fosques.\nEl Capità, no deixava que la tripulació desesperés. Mai!.\nEl seu valor era encomanadís i els rems s'enfonsaven i sortien d'aquelles aigües una vegada i una altre, sense descans.\nVa arribar la tempesta.\nFerotge, despietada, dura, molt dura.\nEl Capità davant de tots, va donar-los coratge i els va prometre que els duria a port.\nHi ho va complir.\nEll però, va quedar-se on dormen les sirenes. Va anar on el sol sempre es suau, on no hi entra el fred ni hi te cabuda la por.\nI allà ens espera. Per sempre.\nAdéu enyorat Capità!.\nSi el voleu conèixer: enistic.blogspot.com\nPublicat per Arda a 6:27 Cap comentari:\nEn el post anterior, faig referència a una pelicula extraordinària. Una filmació que recomano a tothom. Si la podeu trobar, no la deixeu de veure. Sorprèn el miracle diari de la Mare Natura.\nM'he refiat de la memòria i he escrit malament el nom. Es diu MICROCOSMOS i es una autèntica meravella.\nPublicat per Arda a 13:32 Cap comentari:\nFa temps de cargols. També de llimacs, granotes, gripaus, salamandres i totes les criatures que els agrada l'aigua.\nPeró el cargol te una idiosincràsia especial. Te una cançó per ell sol.\nCargol treu banya puja la muntanya. Cargol treu vi puja al muntanyí Cargol bover, jo també vindré.\nI els infants miren el cargol que lentament, molt lentament, avança carregant la seva casa sobre les espatlles. Muntanya amunt, sense pressa però sense aturar.se. I si no pot pujar la muntanya, pujarà el muntanyí (que deu ser força mes petit i mes fàcil d'arribar.hi).\nEls cargols agraden als nens. Potser perquè es deixen agafar tot amagant les banyes i seguidament tot el cos dintre la seva closca de dibuixos en espiral, i al cap d'una estona, tornen a treure el cap, el cos i les banyes. I els menuts es queden embadalits davant l'espectacle del "ara surto, ara m'amago" d'aquest mol·lusc de terra hermafrodita.\nRecordo una pelicula fantàstica que es deia Cosmos, en la que hi havia una escena de cargols memorable. Miraré de trobar-la. Si algú l'ha vista, segur que recorda el "ball" dels cargols.\nCargol treu banya.......\nPublicat per Arda a 12:46 Cap comentari:\nAcabo de mirar per la finestra.\nHi ha lluna plena. Una lluna absolutament blanca, absolutament rodona, absolutament sola en la immensitat d,aquest cel tant negre.\nI es una lluna per conjurar els homes llop.\nO potser es una lluna per sortir a buscar gnoms als boscos encantats.\nO es una lluna propicia per els vampirs.\nO per les fades i els unicorns o qualsevol dels esperits que habiten en la fosca.\nEs, segur, una lluna per somiar.\nAvui, les marees, seran mes altes que mai.\nAquesta lluna rodona, blanca i brillant, serà la reina absoluta de la nit i fins que surti el sol, regnarà en l,immensitat de la seva galàxia.\nLa nostra galàxia.\nAvui hi ha lluna plena......\nPublicat per Arda a 15:27 Cap comentari:


La Casa por el Tejado | 48H Open House Barcelona - El festival d'Arquitectura des del 2010 La Casa por el Tejado – 48H Open House Barcelona – El festival d'Arquitectura des del 2010\nLa Casa por el Tejado és una empresa dedicada a la construcció industrialitzada en àrees urbanes i està especialitzada en àtics nous, a Barcelona, Madrid i el nord d’Espanya. El projecte es basa en la implantació d’un mòdul prefabricat d’habitatge que, aprofitant les infraestructures existents d’antics edificis i, per tant, sense crear nous impactes, vol donar nous habitatges al centre de la ciutat a un preu més ajustat.\nEls sistemes constructius innovadors de La Casa por el Tejado ofereixen avantatges clars respecte de l’edificació tradicional, ja que no carreguen de pes les estructures, minimitzen els temps d’execució i les molèsties a la comunitat, i prioritzen la qualitat del disseny i la metodologia constructiva.\nL’empresa té una àmplia experiència i coneixement, que és fruit d’haver investigat la totalitat de les problemàtiques vinculades amb aquestes construccions. Molts dels seus projectes s’han construït en les cobertes d’edificis centenaris sense que perdin cap de les característiques constructives que els fan únics. Els àtics construïts per La Casa por el Tejado tenen baix impacte ambiental i milloren les prestacions ambientals de l’edifici. Mitjançant sistemes de certificació implantats a Espanya, com LEED (USGBC) i VERD (GBCe), és possible prequalificar-los amb una nota ambiental independent. A més, els edificis, amb aquestes noves edificacions, es complementen i es revaloren.\nLa Casa por el Tejado pensa que el procés de creixement de la ciutat ha de començar per esgotar l’edificabilitat romanent que hi ha als edificis. Des d’un punt de vista urbanístic, el més òptim és completar la volumetria prevista dins del planejament original, acabant el model de ciutat que en el seu moment es va dissenyar. L’altre vessant fonamental és que representa un model de creixement molt més sostenible, ja que es construeix amb criteris de racionalitat, s’aprofiten infraestructures existents i es controla de manera exhaustiva el material utilitzat.\nUn exemple de la construcció d’àtics en finques on no s’ha esgotat la capacitat constructiva són les mateixes oficines de La Casa por el Tejado. Un cop més, participen en el Festival 48h Open House Barcelona, així que les podreu visitar el dissabte 22 i el diumenge 23, d’11 a 19 h.


El jutge que portava la investigació ja havia enviat l'home provisionalment a la presó al·legant "l'alarma social" que podia produir el seu cas\n2 min. Barcelona 07/03/2017 17:39\nUn jutge ha condemnat a 5 anys de presó un manter que va colpejar un agent de la Guàrdia Urbana de Barcelona amb una branca d'un arbre després d'un control contra la venda ambulant a la zona portuària de la ciutat el maig de l'any passat. Tot i així el jutjat ha commutat el seu ingrés a la presó per l'expulsió de l'Estat i la prohibició de retornar-hi durant 5 anys.\nEl tribunal ha acceptat els arguments de la fiscalia, que demanava precisament aquesta pena per a l'home, i de l'acusació de l'agent. L'home ja havia estat a la presó provisionalment per aquests fets. En el seu moment, el jutge que portava el cas va decidir dictar l'ingrés entre reixes, tenint en compte el risc que fugís i argumentant "l' alarma social" que havia generat el cas.\nDurant el judici els acusats es van negar a declarar, mentre que l'agent que va rebre el cop de branca al cap i una dotzena d'agents més van ratificar l'agressió. Els manters havien acusat els agents d' agredir-los prèviament, però el tribunal ha donat credibilitat a la versió dels policies.\nCreu que el manter condemnat va arrencar la branca de l'arbre i va agredir a l'agent al cap, després que l'agent i altres guàrdies urbans li demanessin que li ensenyés la mercaderia. La defensa va negar que el condemnat fos l'autor de l'agressió.\nLa sentència també condemna a 2 anys de presó un altre manter, acusat de colpejar els agents durant l'operatiu policial.


Les papallones pel bateig de la Júlia - Mas Albornà\nLes papallones pel bateig de la Júlia\nDesprés de l’èxit obtingut amb les marietes artesanals en motiu del bateig de l’Izan, l’equip del centre ocupacional ha rebut un nou encàrrec. Aquest cop s’ha elaborat un record per a un altre bateig, el de la Júlia.\nLa família de la Júlia coneixia l’encàrrec que vàrem realitzar per al bateig de l’Izan i van decidir posar-se en contacte amb nosaltres per demanar-nos si els podíem realitzar un obsequi similar per regalar el dia del bateig de la seva filla.\nAixí, doncs, per aquesta ocasió, l’ocupacional ha elaborat un nou producte totalment artesanal: unes papallones, fetes amb paper d’aigües i una pinça de fusta.\nAquest nou producte ha resultat ser tot un èxit entre els convidats i amics d’aquesta família de Sant Sadurní d’Anoia.\nAgraïm, doncs, a la Júlia i la seva família la confiança i la il·lusió que ens han demostrat.\nPodeu veure més productes artesanals del centre ocupacional al nostre espai de flickr


– Figueres no pot esperar\nEl pressupost és l’eina fonamental que tenen les administracions per poder aplicar les seves polítiques i contribuir, així, al benestar i el progrés dels seus ciutadans. Sense pressupost no hi ha acció política, i sense acció política s’alenteix el ritme de la ciutat. Aquest 2017 vam aconseguir aprovar de forma definitiva els comptes municipals al mes de juny, és a dir mig any després del que seria recomanable. L’aritmètica del plenari obliga a una complexa negociació i l’actual fragmentació política –entre grups municipals, i no adscrits- suma fins a 9 sensibilitats diferents. Aquesta és una realitat que ens obliga a tots a ser dialogants, flexibles i generosos en els nostres plantejaments.\nAmb aquesta voluntat, des del govern del PDECat els últims dies hem començat amb la resta de grups la negociació del pressupost municipal de 2018. És una proposta realista però ambiciosa, que dona resposta a les necessitats més urgents que té la ciutat i que, com no podia ser d’una altra manera, presento amb la mà estesa a totes les formacions polítiques per buscar el consens més majoritari possible. Però en aquesta ocasió ho faig amb un punt de partida molt clar i irrenunciable: Figueres no pot esperar.\nEl pressupost de 2018 ha de ser plenament operatiu al gener perquè l’Ajuntament necessita els comptes per treballar des del primer dia de l’any. Hi ha necessitats que no es poden demorar més en el temps, com és, per citar només un exemple, la reivindicada millora del servei de neteja i recollida d’escombraries. Qualsevol retard en l’aprovació dels comptes per l’any vinent tindria repercussions negatives, en forma de bloqueig d’inversions o la paralització temporal de serveis municipals.\nD’aquesta forma encaro la negociació del pressupost, perquè la ciutadania espera dels polítics que resolguem els seus problemes i no que n’hi creem de nous. Confio en la responsabilitat de tothom i trobar en la resta de grups més sentit de ciutat que tacticisme partidista; més voluntat d’acord que ganes de desgastar el govern.\nLa meva missió com a alcaldessa serà esgotar la via de la negociació per sumar un acord el més majoritari possible que ens permeti aprovar inicialment el pressupost el proper mes de desembre. Però vull avançar als figuerencs que si això no és possible perquè s’imposen els interessos partidistes i no hi ha possibilitats de tancar un acord, convocaré d’urgència un ple municipal, abans de les festes de Nadal, per sotmetre’m a una qüestió de confiança vinculada a l’aprovació dels pressupostos.\nDes de l’equip de govern del PDECat a Figueres prioritzem la necessitat d’evitar la paralització de la ciutat i estem convençuts que amb voluntat política podem tenir uns pressupostos a partir de l’entesa i la negociació. Però ni volem ni podem renunciar a totes les eines que l’actual sistema democràtic posa al nostre abast, i la qüestió de confiança n’és una. Assumeixo aquest plantejament sense por i amb la profunda convicció que com a servidora pública només em pot moure l’interès comú. Aquest ha estat sempre el meu compromís personal i polític amb Figueres i la seva gent.\nArticle publicat al setmanari de l’Alt Empordà el dimarts 28 de novembre de 2017


query_builder 18 juny 2012 08:21\nLa biotecnologia a Catalunya\nEn els darrers 10 anys, Catalunya s’ha convertit en un clúster biotecnològic de referència al sud d’Europa\nLa biotecnologia és, bàsicament, l’ús d’un seguit de tècniques científiques per transformar matèria viva (cèl·lules) o parts d’aquesta (proteïnes, gens...) per produir nous productes i serveis. Són processos amb un origen llunyà —l’elaboració de molts aliments, com el pa, la cervesa o el iogurt, és resultat de l’ús de llevats o bacteris—, però que ha viscut un creixement exponencial gràcies al desenvolupament espectacular de la biologia molecular i la genètica des de les darreres dècades del segle XX fins ara.\nLa biotecnologia aporta solucions innovadores per als grans reptes de la humanitat: la salut, l’alimentació, la producció energètica o la sostenibilitat mediambiental. En l’àmbit sanitari permet conèixer millor les causes de les malalties i, en conseqüència, dissenyar medicaments més precisos, però també diagnosticar amb més precisió, anticipant, fins i tot, la possibilitat de patir una patologia, el que possibilita el desenvolupament d’una medicina predictiva i personalitzada.\nLa biotecnologia millora també les tècniques agrícoles i ramaderes, millora la salut animal i la productivitat i permet la interacció entre producció alimentària i salut, a través dels aliments funcionals i els nutricèutics. La producció de biocombustibles o la bioremediació —descontaminació a través de processos biològics— són altres de les aplicacions clau.\nEn els darrers 10 anys, Catalunya s’ha convertit en un clúster biotecnològic de referència al sud d’Europa, gràcies a un esforç sostingut per impulsar la recerca, en el marc de les universitats i els parcs científics, i propiciant la creació d’empreses dedicades a l’R+D en aquest àmbit.\nActualment, la BioRegió de Catalunya compta amb 80 centres de recerca, 20 parcs científics i tecnològics, 15 hospitals i 12 universitats, en els quals hi ha 435 grups de recerca dedicats a les biociències. En aquest entorn de recerca treballen 7.981 persones, el 90% de les quals es dediquen a tasques d’investigació (científics i tècnics).\nCatalunya compta amb tres grans infraestructures de recerca, com són el supercomputador Mare Nostrum (Barcelona Supercomputing Center, BSC), el sincrotró Alba-Cells, i el Centre Nacional d’Anàlisi Genòmica, i amb un centenar de plataformes tecnològiques.\nD’altra banda, hi ha un conjunt de 480 empreses, que inclouen 91 empreses biotecnològiques, 71 farmacèutiques i 106 companyies de tecnologies mèdiques innovadores i de serveis sectorials. Aquestes empreses donen ocupació a unes 22.000 persones, la meitat de les quals es dedica a tasques de recerca. S’estima que el sector en el seu conjunt —entitats públiques amb serveis a tercers i empreses— factura 15.600 milions d’euros anuals, un 29% del volum econòmic que la patronal Asebio calcula que té el sector en conjunt a l’Estat espanyol.\nCatalunya compta amb el 21% de les empreses biotecnològiques de l’Estat, per davant de Madrid (19%), Andalusia (12%), València (11%) i el País Basc (10%) i és una de les bioregions europees més dinàmiques, amb projectes en col·laboració amb clústers de França, Alemanya, Gran Bretanya, Itàlia i Holanda, entre altres països europeus, i amb entitats d’economies consolidades, com els EUA, i emergents, com Xina, Índia o Brasil.\nCatalunya destaca en àmbits de recerca com el càncer i les malalties neurodegeneratives —Parkinson, Alzheimer...—, amb fortaleses tecnològiques reconegudes en àmbits com la nanomedicina o la bioinformàtica.\nPer a coordinar i impulsar el creixement i la consolidació del sector biotecnològic i biomèdic, el 2006 es va crear Biocat, una entitat que té com a missió aglutinar i promoure la interacció de totes les entitats del sector —públiques i privades—, impulsar la seva competitivitat, facilitar la seva connexió i projecció internacional i promoure el coneixement de la biotecnologia en la societat, per a propiciar una implicació activa de tots els sectors en el seu desenvolupament.\nLa recerca i la innovació, prioritats estratègiques\nLa recerca i la innovació són prioritats estratègiques del Govern de la Generalitat i factors decisius per treure Catalunya de la crisi. En aquesta legislatura el Govern s’ha proposat com a grans objectius desenvolupar el Pacte Nacional per a la Recerca i la Innovació i revisar el Pla de Recerca , així elaborar la primera Llei de la Ciència de Catalunya per garantir l'excel•lència del sistema de recerca català.\nUna de les fites ja assolides per Govern en matèria de recerca ha estat la flexibilització de les normes de funcionament dels centres de recerca per tal que puguin gaudir de plena autonomia en el desenvolupament de les seves finalitats fundacionals i fer més eficaç la seva activitat investigadora.\nAixí mateix, pel que fa a grans infraestructures de recerca, cal destacar que el Sincrotró Alba de Cerdanyola del Vallès ja està preparat per funcionar de forma rutinària i ha començat a acollir els primers investigadors.\nEl Govern treballa en incrementar el suport als agents del sistema per facilitar la seva participació en els programes estatals i fomentar la col·laboració científica i tecnològica internacional. En aquest sentit cal mencionar la inauguració, l’any 2011, del nou edifici de l’Institut de Recerca Biomèdica de la Universitat de Lleida i el centre de recerca.\nPer a més informació: Recerca i desenvolupament al Pla de Govern 2011-2014


Mor un home de 31 anys a la platja del Regeral | Canal Reus TV\nMor un home de 31 anys a la platja del Regeral\n20:45 - 23 juny 2019\nEls fets han succeït aquesta tarda a Cambrils, quan un banyista ha patit una aturada cardiorespiratòria.\nTràgic succès el que s'ha viscut aquesta tarda a la platja del Regueral de Cambrils. Un home de 31 anys de nacionalitat anglesa ha mort aquesta tarda després d’ofegar-se en caure del patinet en què s’estava a l’aigua.\nEl telèfon d’emergències 112 de Catalunya ha rebut, a les 17.40 hores, una trucada d’un testimoni des de la platja alertant que un home s’estava ofegant i l’estaven traient cap a la sorra.\nL’home estava utilitzant un patinet quan ha caigut a l’aigua i s’ha ofegat. Uns banyistes l’han tret de l’aigua i el servei de socorrisme de la platja ha iniciat les maniobres de reanimació cardiopulmonar fins a l’arribada del Servei d’Emergències Mèdiques.\nFins al lloc s’han desplaçat tres ambulàncies i un Vehicle d’Intervenció Ràpida del Sistema d’Emergències Mèdiques (SEM). El personal del SEM li ha estat practicant maniobres de reanimació cardiopulmonar, tot i que malauradament han estat infructuoses.\nEn la resolució de l’emergència també hi han participat 5 patrulles dels Mossos d’Esquadra i efectius de la Policia Local de Cambrils.\nLa platja del Regueral és una de les platges catalanes vigilades i en el moment dels fets onejava la bandera verda.


EL BES DE L'AIGUA. CAMBRILS MIRALLES, ELVIRA. 9788499040356 Librería COMPAS Universidad\nL?interés per l?escriptora valenciana Maria Cambrils, defensora dels drets de les dones al primer terç del segle XX, constitueix el punt de partida d?una recerca que ajudarà Maria Sendra a endinsar-se en la maduresa encarant les inseguretats personals en un món a la deriva. La resistència a la depredació urbanística, el temor per la pèrdua de la identitat cultural, la complexa relació entre amor i sexe, la qüestió feminista i la literatura acompanyen la protagonista en el recorregut pels esdeveniments històrics d?un poble de la Marina Alta durant la Segona República. La riquesa humana de personatges, com el metge Guitart, Maria Cambrils, el ti Fernando Sena, Antonio Abad o Pepa Pons, construeix un calidoscopi de les inquietuds socials i polítiques d?una època marcada per la il·lusió a pesar de les adversitats.\nFelicitat desembarca a Sérifos amb la idea d'anar-se'n al més aviat possible. Se sent abatuda pel pes de l'infortuni. La mare malalta, els problemes amb la parella marquen la seua vida. Però els tamarits, les olors, les capelles blanques, la música i les tavernes vora mar la desperten d'una llarga letargia. Els habitants de l'illa la duran a ajornar el final de les vacances. To...\nVista previa: EL BES DE L'AIGUA